[{"text_idx": "#000004", "text": "Kalitatea, askotariko ikuskizunak eta prezioa dira Serantes Kultur Aretoaren lehen seihilekoan izango den programazioaren ezaugarriak"}, {"text_idx": "#000008", "text": "Musikak ere izango du bere tokia bi kontzertu bikainekin: En\u0303aut Elorrieta adiskide minak \u201cHarian\u201d proiektu berria aurkeztuko du Euskadiko Orkestra Sinfonikoko bost musikarirekin eta Pasio\u0301n Vegaren \u201c40 quilates\u201d lan berria, bere ahots zoragarriarekin hunkituz."}, {"text_idx": "#000009", "text": "Antzezlanei dagokienez, izen handiko lanak izango ditugu. Besteak beste, Ibsenen \u201cCasa de Mun\u0303ecas\u201d lanaren sekuela edo Miguel Delibesen \u201c5 horas con Mario\u201d antzezlan ezaguna, bai eta Euri\u0301pidesen \u201cFedra\u201d, Meridako antzerki-jaialdian arrakasta handiz estreinatu zena. Bestetik, \u201cMundo Obrero\u201d lanaren bidez langile-klaseari buruzko kontakizuna ikusteko aukera izango dugu edo Pascal Rambert Frantziako zuzendari ospetsuaren \u201cHermanas\u201d antzezlanean bi ahizpen arteko istorio gordina. SKAko agertokian Mark Rothkoren bizitzari buruzko \u201cRojo\u201d antzezlana ere izango dugu, 6 Tony sari irabazi eta mundu zabalean antzeztu dena."}, {"text_idx": "#000010", "text": "Era berean, Zorrillak idatzi zuen \u201cTraidor\u201d antzezlan klasikoa ikusteko aukera izango dugu, Teatro Corsarioren eskutik. Valentziako Arden taldeak, ordea, \u201cShakespeare en Berli\u0301n\u201d lana aurkeztuko digu. Antzezlan horrek gizakiak historiako gertakarien aurrean eguneroko bizitzan hartzen duen jarrerari buruzko hausnarketa interesgarria eskainiko digu."}, {"text_idx": "#000011", "text": "Euskarak ere tokia izango du bai familia osoarentzako ikuskizunetan bai komedian, adibidez irakasleak eta ikasleak rolak aldatuko dituzten \u201cRita Arrastoan Sartzen\u201d lanean, edo bi adinekoen arteko bizitzari buruzko \u201cAgiaren Hautsa\u201d antzezlanean."}, {"text_idx": "#000013", "text": "Sarreren prezioak umeentzako lanetarako 4 eurotik Pasion Vegaren Kontzerturako 35 eurora bitartekoak dira, antzezlanetarako prezioak 15 eta 18 euro bitartekoak izanik."}, {"text_idx": "#000015", "text": "Hona hemen ikuskizun guztien zerrenda, bai eta lanon laburpen txikia ere:"}, {"text_idx": "#000016", "text": "Serantes Kultur Aretoak jarraituko du igande goiz batzuetan umeentzako zinea eskaintzen. Horretarako 12 euroko bonua jarri da salgai, zeinean umeentzako eta familia osoarentzako euskarazko lanak sartzen diren; hortaz, euskara familian gozatzeko goizeko 6 aukera ditugu."}, {"text_idx": "#000017", "text": "Serantes Kultur Aretoak, gainera, Zine Klubarekin jarraituko du ostegunetan, hamabostaldian behin, zenbait zine jaialditan sariak jaso dituzten filmak eskainiz."}, {"text_idx": "#000021", "text": "Santurtzik itsas-prozesiora ontzian joateko zozketan izena emateko epea bihar zabaldu du\nKarmengo jaiek badute kartel irabazlea eta protagonista Mentxu da\nSerantes Kultur Aretoak lehen seihilekorako programazioa aurkezten du\nSixto Aguileraren \u201cFusio\u0301n\u201d (Paris, Frantzia-1960)"}]